**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η εικονομαχία μπορεί να θεωρηθεί καρπός της βούλησης ορισμένων αυτοκρατόρων με ιδιότυπες θρησκευτικές ιδέες.

2. Ο Κωνσταντίνος – Κύριλλος επινόησε το λεγόμενο γλαγολιτικό αλφάβητο.

3.Η γεωργική επανάσταση στη Δυτική Ευρώπη του 11ου αιώνα εκφράζεται με αύξηση των καλλιεργούμενων εκτάσεων και τεχνολογικές καινοτομίες.

4. Η περίοδος της Φραγκοκρατίας στον ελλαδικό χώρο δεν είχε μεγάλη διάρκεια.

5. Η αυτοκρατορία της Τραπεζούντας δεν άσκησε μεγάλη επίδραση στις τύχες του Βυζαντίου.

(μονάδες 5)

**(ΙΙ)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Ο νόμος που υποχρέωνε τους εύπορους γείτονες να καταβάλλουν τους φόρους των φτωχών αγροτών της κοινότητας, την εποχή των Μακεδόνων αυτοκρατόρων, ονομαζόταν :

α. Πρόχειρος Νόμος

β. Επαναγωγή

γ. αλληλέγγυον

δ. Βασιλικά

2. Κύρια αιτία του Σχίσματος του 1054 υπήρχε η διεκδίκηση της πρωτοκαθεδρίας στο χριστιανικό κόσμο εκ μέρους:

α. της Ρώμης

β. της Βενετίας

γ. της Κωνσταντινούπολης

δ. των Σλάβων

3. Κληρονόμος των πνευματικών παραδόσεων και των πολιτικών ιδεών του Βυζαντίου φιλοδόξησε, μετά την Άλωση, να γίνει:

α. η Ιταλία

β. η Ρωσία

γ. η Δύση

δ. η Οθωμανική Αυτοκρατορία

4. Το έργο της ηθικοπνευματικής ανασυγκρότησης και της αποσαφήνισης του καθολικού δόγματος ανέλαβε:

α. η Ιερά Εξέταση

β. η λογοκρισία

γ. η Σύνοδος του Τρέντο

δ. το τάγμα των μοναχών

5. Ο Όρκος του σφαιριστηρίου για δέσμευση καθιέρωσης συντάγματος στη Γαλλία (20 Ιουνίου 1789) δόθηκε από τους εκπροσώπους:

α. του κλήρου

β. της Τρίτης Τάξης

γ. των ευγενών

δ. του βασιλιά

(μονάδες 5)

**Μονάδες 10**

**1.β.**Να εξηγήσετε το περιεχόμενο των ιστορικών όρων: *φέουδο, γενίτσαροι.*

**Μονάδες 7+8=15**